એકવાર શેરડીના વાઢમાં કામ કરી રહેલા મૂળજી ભક્તને શ્રીજી મહારાજે દર્શન દઈને મર્મ ભરી વાણીમાં કહ્યું! આપણે શું કરવા આવ્યા છીએ ને આ શું કરો છો ‘‘બ્રહ્મતેજ’’ કયાં સૂકાઈ ગયું છે? આ પ્રશ્નના ઉત્તરમાં સ્વામીએ તત્કાળ ગૃહ સંસાર છોડીને સંન્યાસ તરફ પ્રયાણ કર્યુ. સંવત્‌ ૧૮૬૬ માં દીક્ષા લીધી અને મૂળજીમાંથી ‘‘ગુણાતીતાનંદ સ્વામી’’ બન્યા. સાધના અને જાગૃતતાને કારણે તેમને એવી ઉચ્ચ સ્થિતિ પ્રાપ્ત કરેલી કે તેઆનેે જાગ્રત, સ્વપ્ન અને સુષુપ્તિ; આ ત્રણે અવસ્થામાં અખંડ મૂર્તિના દર્શન થતા. પળવાર વિસ્મરણ થાય તો તાળવું ફાટી જાય. એવી સ્થિતિને પામેલા.